MICROSOFT PUBLISHER 2000:n kokeiluversion Lueminut-tiedosto

(c) 1999 Microsoft Corporation. Kaikki oikeudet pidätetään.

Tässä asiakirjassa on viime hetken tietoja Microsoft Publisher 2000:sta.

Tietoja Microsoft Publisher 2000:sta

Asentaminen ja aloittaminen

Poista Microsoft Publisher 2000:n kokeiluversio ennen Microsoft Publisher 2000:n tai Microsoft Office 2000 -levyn 2 asentamista

Office 2000:n tai Publisher 2000:n beeta versioiden poistaminen ennen asentamista

Publisher 2000:n kokeiluversiota ei voi asentaa verkon kautta

Publisher 2000:n asentaminen hitaaseen tietokoneeseen

Publisherin käynnistäminen tietokoneessa, jossa on Microsoft Windows 95 ja Microsoft Internet Explorer 3.x

Jotkin ohjetoiminnot tarvitsevat toimiakseen Internet Explorer 4.0:aa tai uudempaa selainta

Publisher 2000:n ja Microsoft Windows Terminal Serverin yhteiskäyttöongelmat

Muiden kieliversioiden asennusongelmat

Publisher 2000:n pikakuvakkeen paikka Ohjelmat-valikossa vaihtelee eri käyttöjärjestelmissä

Publisherin käyttäminen

Ongelmat toisella sovelluksella luodun tietolähteen käyttämisessä

Ongelmat Microsoft Picture It!- tai Microsoft PhotoDraw -sovelluksella luotujen kuvien lisäämisessä


Office 2000:n tai Publisher 2000:n beeta versioiden poistaminen ennen asentamista

Jos olet jo asentanut tietokoneeseesi Office 2000:n tai Publisher 2000:n beeta version, asennus täytyy poistaa ennen Publisher 2000:n asentamista.

1.	Napsauta Windowsin tehtäväpalkin Käynnistä-painiketta ja valitse sitten Asetukset Ohjauspaneeli.

2.	Kaksoisnapsauta Lisää tai poista sovellus -kuvaketta.

3.	Valitse Asenna tai poista -välilehti.

4.	Valitse Microsoft Publisher 2000.

TAI

Valitse Microsoft Office 2000 -levy 1 tai Microsoft Office 2000 -levy 2 (tai molemmat, mikäli molemmat levyt on asennettu).

5.	Valitse Lisää tai poista -painike.

6.	Valitse Poista Office -painike.

7.	Valitse Kyllä.


Publisher 2000:n kokeiluversiota ei voi asentaa verkon kautta

Publisher 2000:n kokeiluversiota ei voi asentaa verkkopalvelimelta (Järjestelmänvalvojan asennus). Verkkopalvelimelta tehtävä asennus Asenna.exe /a –komennon avulla aiheuttaa sisäisen virheen 2715. Kokeiluversio on asennettava käyttäjän tietokoneesen suoraan CD-levyltä.

Windows Installeria ei voi käyttää Publisher 2000:n asentamiseen käyttäjän tietokoneeseen. Verkkopalvelimelta tehtävä asennus Asenna.exe /jm -komennon avulla aiheuttaa sisäisen virheen 2727. Kokeiluversio on asennettava käyttäjän tietokoneeseen suoraan CD-levyltä.


Publisher 2000:n asentaminen hitaaseen tietokoneeseen

Jos asennat Publisher 2000:tta hitaaseen tietokoneeseen (esimerkiksi sellaiseen, jossa on 486-suoritin), näyttöön voi tulla seuraava sanoma:

Installer ei vastaa.

Valitse Uudelleen-painike ja suorita asennus loppuun.


Publisher 2000:n ja Microsoft Windows Terminal Serverin yhteiskäyttöongelmat

Microsoft Windows NT Server versio 4.0, Terminal Server Editionin käyttöympäristössä Windows-sovellukset suoritetaan palvelimella, mutta ne näkyvät asiakaskoneessa. Tämä on hyödyllistä, jos tietokoneissa on vain vähän levytilaa, muistia tai jos suorittimen suorituskyky on heikko. Publisher 2000 toimii tässä ympäristössä vain, jos se on asennettu oikein.

1.	Napsauta Windowsin tehtäväpalkin Käynnistä-painiketta ja valitse sitten Asetukset Ohjauspaneeli.

2.	Kaksoisnapsauta Lisää tai poista sovellus -kuvaketta.

3.	Valitse Asenna ja sitten Seuraava-painike.

4.	Valitse Selaa.

5.	Valitse Publisherin CD-levyn pääkansiosta Asenna ja valitse sen jälkeen OK.

Asenna.exe lisätään Asennusohjelman suorittaminen -valintaikkunan Asennusohjelman komentorivi -ruutuun.

6.	Lisää komentoriville Asenna.exe-komennon jälkeen välilyönti ja seuraava komento:

NOUSERNAME=True

Kun tämä ominaisuus on asetettu, Publisher kehottaa jokaista käyttäjää kirjoittamaan käyttäjänimen ensimmäisellä käyttökerralla.

7.	Valitse Kaikki käyttäjät käyttävät samoja asetuksia -valintaruutu ja suorita sen jälkeen asennusohjelma valitsemalla Valmis.

8.	Valitse Publisherin asennusohjelman Valmis asentamaan -ikkunassa Mukauta.

9.	Valitse Valitaan ominaisuuksia -ruudusta Microsoft Publisher ja sen jälkeen Suorita kaikki omasta tietokoneesta.

10.	Laajenna ominaisuuspuuta ja valitse kunkin ominaisuuden kohdalla Ei käytettävissä, jos et halua asentaa sitä.

Huomautus   ClipArt-tiedostojen asentaminen Windows Terminal Serveriin vie noin 400 megatavua levytilaa.


Muiden kieliversioiden asennusongelmat

Ohjeaiheet "Monikielisyyden tuen lisääminen" ja "Aasialaisten ja yleiseurooppalaisten kielten tuen lisääminen" ovat virheellisiä. Voit lisätä monikielisyyden tuen tietokoneeseesi seuraavasti:

1.	Napsauta Windowsin tehtäväpalkin Käynnistä-painiketta ja valitse sitten Asetukset Ohjauspaneeli.

2.	Kaksoisnapsauta Lisää tai poista sovellus -kuvaketta.

3.	Valitse Microsoft Internet Explorer 5 ja Internet-työkalut.

4.	Valitse Lisää tai poista -painike.

5.	Valitse Lisää osa -valintanappi.

6.	Valitse OK.

7.	Vieritä osaluettelo loppuun ja valitse kielet, joiden tuen haluat lisätä.

Varmista, että valitsemasi kielen nimen viereen tulee valintamerkki.

8.	Valitse Seuraava-painike.

9.	Kun Windows on asentanut tarvittavat osat, valitse Valmis.

10.	Käynnistä tietokone uudelleen ottaaksesi muutokset käyttöön.


Ongelmat toisella sovelluksella luodun tietolähteen käyttämisessä

Ohjeaihe "Toisessa sovelluksessa luodun tietolähteen käyttäminen" ei sisällä kaikkia tietoja. Publisher tunnistaa myös tietolähteet, jotka on luotu sovelluksissa Corel Paradox 3.5, 4.0 ja 5.0.

Lisäksi Publisher voi tuoda joitakin tiedostoja, jotka on luotu Microsoft FoxPron versioilla 2.0, 2.5 tai 2.6.


Jotkin ohjetoiminnot tarvitsevat toimiakseen Internet Explorer 4.0:aa tai uudempaa selainta

Microsoft Internet Explorer 3.x näyttää kaikki ohjeaiheet lukuun ottamatta Publisher 2000:n opetusohjelmia. Opetusohjelmien käyttämiseen tarvitaan Internet Explorer 4.0 tai uudempi selain.


Publisherin käynnistäminen tietokoneessa, jossa on Microsoft Windows 95 ja Microsoft Internet Explorer 3.x

Jos käynnistät Publisher 2000:n ohjeen tietokoneessa, jossa on asennettuna Windows 95 ja Internet Explorerin versio 3.x, näyttöön tulee sanoma, jossa kerrotaan, että Ohjeen ActiveX-sisältö ei ole turvallinen. Tämä ei pidä paikkaansa, sillä Ohjeen sisältöä on turvallista käyttää.

Tämä sanoma tulee näyttöön jokaisella Ohjeen käynnistyskerralla. Voit estää sanoman näkymisen seuraavasti:

1.	Napsauta Windowsin tehtäväpalkin Käynnistä-painiketta ja valitse sitten Suorita.

2.	Kirjoita Avaa-ruutuun:

Regsvr32 hhctrl.ocx

3.	Valitse OK. Näyttöön tulee seuraava sanoma:

DllRegisterServer in hhctrl.ocx succeeded.

4.	Valitse OK.


Ongelmat Microsoft Picture It!- tai Microsoft PhotoDraw -sovelluksella luotujen kuvien lisäämisessä

Publisherin ohjeaihe "Kuvan lisääminen käyttäen Microsoft Picture It!:ia" ja "Kuvan lisääminen käyttäen Microsoft PhotoDraw'ta" ovat virheellisiä. Publisher 2000:ssa ei voi lisätä kuvia automaattisesti Picture It!- tai PhotoDraw-sovelluksista.


Publisher 2000:n pikakuvakkeen paikka Ohjelmat-valikossa vaihtelee eri käyttöjärjestelmissä

Ohjelmat-valikossa olevassa Publisher 2000:n pikakuvakkeessa saattaa esiintyä seuraavia ongelmia:

1. 	Pikakuvake ei korjaa ohjelmaa automaattisesti.

Ongelma johtuu siitä, että käyttöjärjestelmäsi ei tue Windows Installerin pikakuvakkeita. Vain seuraavat Microsoft Windowsin versiot tukevat tällaisia pikakuvakkeita:

Windows 98
Windows 95 tai Microsoft Windows NT versio 4 ja Internet Explorer 4.01, Service Pack 1 ja Active Desktop.

Huomautus   Jos asennat Internet Explorer 5:n tietokoneeseen, jossa on Windows 95 tai Windows NT versio 4 ja Internet Explorer 4.01, Service Pack 1 ja Active Desktop, Windows Installerin pikakuvakkeita tuetaan.

2.	Pikakuvake ei asenna ohjelmaa ensimmäisellä käyttökerralla.

Ongelma johtuu siitä, että asennusohjelman Valitaan ominaisuuksia -valintaikkunassa ei voi valita Publisher 2000:n kohdalla Asennetaan ensimmäisellä käyttökerralla. Asennetaan ensimmäisellä käyttökerralla -vaihtoehtoa ei voi valita, koska käyttöjärjestelmäsi ei tue Windows Installerin pikakuvakkeita. Vain ensimmäisessä kohdassa mainitut käyttöjärjestelmät tukevat Windows Installerin pikakuvakkeita.

3.	Ominaisuudet-valintaikkunan Pikakuvake-välilehdessä ei näy pikakuvakkeen polkua.

Jos polku puuttuu, pikakuvake on Windows Installerin pikakuvake. Windows Installerin pikakuvakkeet eivät viittaa suoraan pikakuvakkeen kohdetiedostoon. Sen sijaan pikakuvakkeissa on tunnistin, jonka avulla Windows Installer määrittää kohteen oikean polun. Vain ensimmäisessä kohdassa mainitut käyttöjärjestelmät tukevat Windows Installerin pikakuvakkeita.


Poista Microsoft Publisher 2000:n kokeiluversio ennen Microsoft Publisher 2000:n tai Microsoft Office 2000 -levyn 2 asentamista.

Jos Publisher 2000:n kokeiluversio on asennettuna, se on poistettava, ennen kuin asennat Publisher 2000:n myyntiversion tai Office 2000 -levyn 2.

1.	Napsauta Windowsin tehtäväpalkin Käynnistä-painiketta ja valitse Asetukset Ohjauspaneeli.

2.	Kaksoisnapsauta Lisää tai poista sovellus -kuvaketta.

3.	Valitse Asenna tai Poista -välilehti.

4.	Valitse Microsoft Publisher 2000:n kokeiluversio.

5.	Valitse Lisää tai Poista.

6.	Valitse Poista 'Publisher'.

7.	Valitse Kyllä.